CELEX: 62010FN0070
Language: sk
Date: 2010-08-27 00:00:00
Title: Vec F-70/10: Žaloba podaná 27. augusta 2010 — Hidalgo/Európsky parlament

23.10.2010   
            
            
               SK
            
            
               Úradný vestník Európskej únie
            
            
               C 288/75
            
         
      Žaloba podaná 27. augusta 2010 — Hidalgo/Európsky parlament
      (Vec F-70/10)
      ()
      (2010/C 288/143)
      Jazyk konania: francúzština
      
         Účastníci konania
      
      
         Žalobca: José Manuel Hidalgo (Brusel, Belgicko) (v zastúpení: A. Coolen, J.-N. Louis a E. Marchal, advokáti)
      
         Žalovaný: Európsky parlament
      
         Predmet a opis sporu
      
      Zrušenie výplatnej pásky o úprave platu žalobcu za obdobie od júla do decembra 2009 a výplatných pások vydaných od 1. januára 2010 v rámci každoročnej úpravy odmien a dôchodkov úradníkov a ostatných zamestnancov na základe nariadenia Rady (EÚ, Euratom) č. 1296/2009 z 23. decembra 2009, ako aj žiadosť o náhradu škody
      
         Návrhy žalobcu
      
      
                  —
               
               
                  rozhodnúť, že nariadenie Rady (EÚ, Euratom) č. 1296/2009 z 23. decembra 2009 je neuplatniteľné,
               
            
                  —
               
               
                  zrušiť rozhodnutie generálneho tajomníka Európskeho parlamentu zo 4. júna 2010, ktorým bola zamietnutá sťažnosť žalobcu proti jeho výplatnej páske o úprave platu za obdobie od júla do decembra 2009 a jeho výplatným páskam vydaným od 1. januára 2010 na základe nariadenia Rady (EÚ, Euratom) č. 1296/2009 z 23. decembra 2009,
               
            
                  —
               
               
                  v rozsahu, v akom je to potrebné, zrušiť rozhodnutia Európskeho parlamentu o vydaní jeho výplatnej pásky o úprave platu za obdobie od júla do decembra 2009 a jeho výplatných pások od 1. januára 2010 na základe nariadenia Rady (EÚ, Euratom) č. 1296/2009 z 23. decembra 2009,
               
            
                  —
               
               
                  zaviazať Parlament, aby žalobcovi zaplatil nevyplatené odmeny, na ktoré má nárok, spolu s úrokmi z omeškania vypočítanými odo dňa splatnosti nevyplatených odmien vo výške stanovenej ECB pre hlavné operácie refinancovania zvýšenej o dva body,
               
            
                  —
               
               
                  zaviazať Parlament, aby žalobcovi zaplatil symbolické jedno euro ako náhradu škody spôsobenej nesprávnym úradným postupom a nahradil trovy konania.